rejauldu/bengali-wikipedia huggingface dataset:
অ্যান্টনি মিনজেলা, সিবিই (; ৬ জানুয়ারি ১৯৫৪ – ১৮ মার্চ ২০০৮) ছিলেন একজন ব্রিটিশ চলচ্চিত্র পরিচালক, নাট্যকার ও চিত্রনাট্যকার। তিনি ২০০৩ থেকে ২০০৭ সাল পর্যন্ত ব্রিটিশ ফিল্ম ইনস্টিটিউটের বোর্ড অব গভর্নরের চেয়ারম্যানের দায়িত্ব পালন করেন।  তিনি ১৯৯৬ সালে দি ইংলিশ পেশন্ট ছবি নির্মাণ করে শ্রেষ্ঠ পরিচালনার জন্য একাডেমি পুরস্কার অর্জন করেন। এছাড়া তিনি দি ইংলিশ পেশন্ট (১৯৯৬) ও দ্য টেলেন্টেড মিস্টার রিপলি (১৯৯৯)-এর জন্য শ্রেষ্ঠ উপযোগকৃত চিত্রনাট্য এবং দ্য রিডার (২০০৮) ছবির জন্য মরণোত্তর প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করেছিলেন। তার পরিচালিত কোল্ড মাউন্টেন (২০০৩) ছবিটি সাতটি বিভাগে একাডেমি পুরস্কারের মনোনয়ন লাভ করে এবং একটি বিভাগে পুরস্কার অর্জন করে।   প্রারম্ভিক জীবন  মিনজেলা ১৯৫৪ সালের ৬ই জানুয়ারি আইল অব উইটের রাইডে জন্মগ্রহণ করেন। তার পিতা এদোয়ার্দো মিনজেলা ইংল্যান্ডে একজন ইতালীয় অভিবাসী হিসেবে আগমন করেন। তার মাতা গ্লোরিয়া আলবার্টা আর্চারি লিডসে জন্মগ্রহণ করেছিলেন। তার মাতার পূর্বপুরুষগণ মধ্য ইতালির লাজিও অঞ্চলের ছোট গ্রাম ভালভরির অধিবাসী ছিলেন। তার পরিবারে রাইডে ১৯৮০-এর দশক পর্যন্ত একটি ক্যাফে পরিচালনা করত এবং এর পূর্বে ১৯৫০-এর দশক পর্যন্ত ইতালীয়-ধাঁচের আইসক্রিম প্রস্তুত ও বিক্রয়ের সাথে জড়িত ছিল। মিনজেলারা পাঁচ ভাইবোন। তার এক বোন লরেট্টা মিনজেলা ও এক ভাই ডমিনিক মিনজেলা পরবর্তীকালে চিত্রনাট্যকার ও প্রযোজক হিসেবে কর্মজীবন শুরু করেন।   কর্মজীবন  মিনজেলা বিবিসির স্ক্রিন টুয়ের জন্য অবনিবাস ধরনের পূর্ণদৈর্ঘ্য নাট্যধর্মী ট্রুলি, ম্যাডলি, ডিপলি (১৯৯০) রচনা ও পরিচালনা করেন। পরে এটি টেলিভিশনে প্রচারিত না হয়ে চলচ্চিত্র হিসেবে মুক্তি পায়। ছবিটি তিনটি বিভাগে বাফটা পুরস্কারের মনোনয়ন লাভ করে এবং তিনি শ্রেষ্ঠ মৌলিক চিত্রনাট্য বিভাগে বাফটা পুরস্কার অর্জন করে। ১৯৯৬ সালে তিনি দি ইংলিশ পেশন্ট চলচ্চিত্র নির্মাণ করেন। ছবিটি তাকে শ্রেষ্ঠ পরিচালনা ও শ্রেষ্ঠ উপযোগকৃত চিত্রনাট্য বিভাগে দুটি একাডেমি পুরস্কারের মনোনয়ন এনে দেয় এবং তিনি শ্রেষ্ঠ পরিচালনা বিভাগে পুরস্কার অর্জন করেন। ১৯৯৯ সালে তিনি দ্য টেলেন্টেড মিস্টার রিপলি ছবির জন্য শ্রেষ্ঠ উপযোগকৃত চিত্রনাট্য বিভাগে অপর একটি একাডেমি পুরস্কারের মনোনয়ন লাভ করেন।   তথ্যসূত্র    বহিঃসংযোগ      বিষয়শ্রেণী:১৯৫৪-এ জন্ম বিষয়শ্রেণী:২০০৮-এ মৃত্যু বিষয়শ্রেণী:ইতালীয় বংশোদ্ভূত ইংরেজ ব্যক্তি বিষয়শ্রেণী:ইংরেজ চলচ্চিত্র পরিচালক বিষয়শ্রেণী:ইংরেজ পুরুষ চিত্রনাট্যকার বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:জার্মান ভাষার চলচ্চিত্র পরিচালক বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:শ্রেষ্ঠ পরিচালনা বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:শ্রেষ্ঠ মৌলিক চিত্রনাট্য বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে বাফটা পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী বিষয়শ্রেণী:লরন্স অলিভিয়ে পুরস্কার বিজয়ী বিষয়শ্রেণী:ইংল্যান্ডে ক্যান্সারে মৃত্যু
ব্যবহার  This should never be used, but when someone provides the magic word "NAMESPACE" with a piped parameter, it will prevent breakage. Parameter 1 will be used as the : parameter, other parameters will be discarded.  The page will be added to the hidden category :বিষয়শ্রেণী:পাতাসমূহ যা একটি ম্যাজিক শব্দের জায়গায় একটি টেমপ্লেট ব্যবহার করছে.   আরও দেখুন   বিষয়শ্রেণী:ম্যাজিক শব্দ টেমপ্লেট
কার্তিকেয় (Bellatrix, গামা অরিয়নিস) কালপুরুষ নক্ষত্রমন্ডলের তৃতীয় উজ্জ্ব্ল এবং পৃথিবীর আকাশে সাতাশতম উজ্জ্ব্ল তারা। এটি দ্বিতীয় মাত্রার তারাগুলোর মধ্যে অন্যতম। এর অপর নাম হচ্ছে নারী যোদ্ধা (Warrior woman) ।  কার্তিকেয় তারাটি কালপুরুষ শিকারীর বাম কাঁধে অবস্থিত। কার্তিকেয় কালপুরুষ নক্ষত্রমন্ডলের চারটি দিকনির্দেষক তারাগুলোর মধ্যে অন্যতম।   thumb|left|বাম থেকে ডানে, কার্তীকেয়, সূর্য এবং Algol B  কার্তিকেয় একটি বড় তারা যার ভর সূর্যের ভরের ৮.৪ গুণ। এর বয়স প্রায় ২০০ লক্ষ্য বছর এবং হাইড্রোজেনকে এর কেন্দ্রে শোষন করে একটি অতিদানব তারায় পরিনত হতে এই ভরের একটি তারার জন্য সময়টি যথেষ্ট। এর বহির্পৃষ্ঠের তাপমাত্রা প্রায় ২২,০০০ কেলভিন  যা সূর্যের পৃষ্ঠের (৫,৭৭৮ কেলভিন) তাপমাত্রার তুলনায় অনেক বেশি। এই উচ্চ তাপমাত্রার কারণে কার্তিকেয় তারাটিকে নীলাভ সাদা বর্ণের দেখায় যা 'বি' ধরনের তারার অন্যতম বৈশিষ্ট । এর ব্যাসার্ধ সূর্যের ব্যাসার্ধের ৬ গুণ এবং এটি সৌরমন্ডল থেকে ২৫০ আলোকবর্ষ দূরে অবস্থিত।   References   বিষয়শ্রেণী:নক্ষত্র Orionis, Gamma বিষয়শ্রেণী:B-type giants বিষয়শ্রেণী:Orion constellation বিষয়শ্রেণী:Eruptive variables বিষয়শ্রেণী:Stars with proper names বিষয়শ্রেণী:কালপুরুষ (তারামণ্ডল)
কার্যত বা বস্তুত () পরিভাষাটি দিয়ে রাজনীতিতে এমন সব সরকারি আইন বা নীতিকে চরিত্রায়িত করা হয়, যেগুলি রাষ্ট্র বা সরকার কর্তৃৃক স্বীকৃৃত না হলেও বাস্তবিকভাবে তা কার্যকর। অর্থাৎ আনুষ্ঠানিকভাবে স্বীকৃৃত না হলেও কার্যত ঘটমান।  এই ধারণাটিকে লাতিন পরিভাষায় দে ফাক্তো () বলে। ইংরেজিতে এর উচ্চারণ ডি ফ্যাক্টো। এর বিপরীত ধারণাটি হল আইনত ( দে জুরে; ইংরেজি উচ্চারণে ডি জুরি)।   উদাহরণ  মার্কিন যুক্তরাষ্ট্র, ফ্রান্স, যুক্তরাজ্য, আর্জেন্টিনাসহ বেশ কিছু দেশে কোনো সরকার কর্তৃৃক-স্বীকৃৃত ভাষা না থাকা সত্ত্বেও সকল দাপ্তরিক কাজ ইংরেজি বা ঐ দেশের প্রধান ভাষা দ্বারা নিয়ন্ত্রিত হয়।   তথ্যসূত্র    আরও দেখুন   আইনত  বিষয়শ্রেণী:লাতিন শব্দ ও বাক্যাংশ বিষয়শ্রেণী:লাতিন আইনি পরিভাষা
বাধারঘাট () ভারতের ত্রিপুরা রাজ্যের পশ্চিম ত্রিপুরা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বাধারঘাট শহরের জনসংখ্যা হল ৪৭,৬৬০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে বাধারঘাট এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:ত্রিপুরার শহর ও নগর বিষয়শ্রেণী:পশ্চিম ত্রিপুরা জেলার শহর ও নগর বিষয়শ্রেণী:পশ্চিম ত্রিপুরা জেলা
খুলশী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।   আয়তন  খুলশী থানার মোট আয়তন ১৩.১২ বর্গ কিলোমিটার (৩,২৪২ একর)।   প্রতিষ্ঠাকাল  ২০০০ সালের ২৭ মে পাহাড়তলী থানা ও পাঁচলাইশ থানা থেকে কিছু অংশ নিয়ে খুলশী থানা গঠন করা হয়।   জনসংখ্যার উপাত্ত  ২০১১ সালের আদমশুমারি অনুযায়ী খুলশী থানার মোট জনসংখ্যা ২,৭৮,৬২৩ জন। এর মধ্যে পুরুষ ১,৪৮,৫৩৬ জন এবং মহিলা ১,৩০,০৮৭ জন। মোট পরিবার ৬০,৮০০টি।   অবস্থান ও সীমানা  চট্টগ্রাম সিটি কর্পোরেশনের উত্তর-পশ্চিমাংশে খুলশী থানার অবস্থান। এর পূর্বে কোতোয়ালী থানা, চকবাজার থানা ও পাঁচলাইশ থানা; উত্তরে বায়েজিদ বোস্তামী থানা ও আকবর শাহ থানা; পশ্চিমে আকবর শাহ থানা ও পাহাড়তলী থানা এবং দক্ষিণে ডবলমুরিং থানা অবস্থিত।   ইতিহাস  ১৯৩০ সালের ১৮ এপ্রিল চট্টগ্রাম যুব বিদ্রোহীরা মাস্টরদা সূর্যসেনের নেতৃত্বে খুলশী থানার (তৎকালীন পাহাড়তলী থানা) একটি অস্ত্রাগার লুণ্ঠন করে।   প্রশাসনিক এলাকা  খুলশী থানার আওতাধীন চট্টগ্রাম সিটি কর্পোরেশনের এলাকাসমূহ হল:  ৮নং শুলকবহর ওয়ার্ডের পশ্চিমাংশ  ১৩নং পাহাড়তলী ওয়ার্ড  ১৪নং লালখান বাজার ওয়ার্ড   সংসদীয় আসন  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৮৭ চট্টগ্রাম-১০চট্টগ্রাম সিটি কর্পোরেশনের ৮নং শুলকবহর, ১১নং দক্ষিণ কাট্টলী, ১২নং সরাইপাড়া, ১৩নং পাহাড়তলী, ১৪নং লালখান বাজার, ২৪নং উত্তর আগ্রাবাদ, ২৫নং রামপুর ও ২৬নং উত্তর হালিশহর ওয়ার্ডমোঃ মহিউদ্দিন বাচ্চুবাংলাদেশ আওয়ামী লীগ   আরও দেখুন   চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ     বিষয়শ্রেণী:চট্টগ্রাম সিটি কর্পোরেশনের থানা বিষয়শ্রেণী:চট্টগ্রাম জেলার থানা
অন্তোদয় এক্সপ্রেস একটি ভারতীয় ট্রেন। এই ট্রেনে কোন সংরক্ষিত কামরা থাকে না। সব কামরাই অসংরক্ষিত। যদিও সুযোগ-সুবিধা সংরক্ষিত কামরার মতোই পাওয়া যাবে। মূলত নিম্নবিত্ত মানুষের কথা ভেবেই এই ট্রেনগুলি চালু করা হয়েছে। ২০১৬ সালের রেল বাজেটে এই অন্তোদয় এক্সপ্রেস চালু করার ঘোষণা করা হয়।  এই ট্রেনগুলি নকশা করেছে ভারতীয় রেল। যাত্রী নিরাপত্তা অনেকটা নিশ্চিত করতে, অন্তোদয় এক্সপ্রেসে এলএইবি কোচ থাকে না। অসংরক্ষিত ট্রেন হলেও প্রতিটি বগির মধ্যে পানি শোধন, পর্যাপ্ত সংখ্যক মোবাইল চার্জিং পয়েন্ট, এলইডি বাতি, বায়ো টয়লেট এবং মালপত্র রাখার জায়গা রয়েছে। মাল রাখার জায়গায় গদি লাগানো থাকায় প্রয়োজনে সেখানেও বসতে পারেন যাত্রীরা।  অন্তোদয় এক্সপ্রেস ট্রেনগুলি হল সম্পূর্ণ অসংরক্ষিত এক্সপ্রেস ট্রেনগুলির দ্বিতীয় প্রজন্ম। প্রথম প্রজন্মের ট্রেনগুলি ছিল জনসাধারণ এক্সপ্রেস এক্সপ্রেস। কিছু জনসাধারণ ট্রেনকে অন্তোদয় এক্সপ্রেস ট্রেনেও রূপান্তরিত করা হয়েছে।   ইতিহাস  ৪ মার্চ ২০১৭ সালে প্রথম অন্তোদয় এক্সপ্রেস ট্রেনসেবা চালু হয়। হাওড়া-এর্নাকুলামের মাঝে চলাচলকারী প্রথম অন্তোদয় এক্সপ্রেস ট্রেনসেবার উদ্বোধন করেন প্রাক্তন রেলমন্ত্রী সুরেশ প্রভু। পরে অন্তোদয় এক্সপ্রেস ট্রেনসেবা ভারতের আরও বিভিন্ন শহরে চালু হয়।   সক্রিয় সেবা  ১ ১৫৫৬৩/১৫৫৬৪  জয়নগর – উধনা সাপ্তাহিক ১৩/১০/২০১৭২ ২২৫৫১/২২৫৫২ দ্বারভাঙা – জলন্ধর শহর সাপ্তাহিক ১৯/০৫/২০১৮৩ ২২৮৪১/২২৮৪২ সাঁতরাগাছি – চেন্নাই সেন্ট্রাল সাপ্তাহিক ০৪/০৬/২০১৮৪ ২২৮৭৭/২২৮৭৮ হাওড়া – এর্নাকুলাম  সাপ্তাহিক ০৪/০৩/২০১৭৫ ২২৮৮৫/২২৮৮৬ লোকমান্য তিলক টার্মিনাস (মুম্বাই) – টাটানগর দ্বি-সাপ্তাহিক ১৮/০৩/২০১৭৬ ২২৮৯৫/২২৮৯৬ দুর্গ – ফিরোজপুর ক্যান্টনমেন্ট সাপ্তাহিক ০১/০৫/২০১৮৭১৪৭১৯/১৪৭২০ বিকানের – বিলাসপুর সাপ্তাহিক ১৩/০৭/২০১৮৮ ২২৯২১/২২৯২২ বান্দ্রা টার্মিনাস (মুম্বাই) – গোরক্ষপুর সাপ্তাহিক ১৩/০৮/২০১৭৯ ১৬১৯১/১৬১৯২ তাম্বারাম – নাগেরকয়েল দৈনিক ০৯/০৬/২০১৮০৫/০৩/২০১৯  (নাগেরকয়েল পর্যন্ত বর্ধিত) ১০ ১৬৩৫৫/১৬৩৫৬ কচুভেলি – ম্যাঙ্গালুরু জংশন দ্বি-সাপ্তাহিক০৮/০৬/২০১৮১১ ১৫৫৫১/১৫৫৫২ দ্বারভাঙা – বারাণসী শহর সাপ্তাহিক০৬/০৩/২০১৯১২ ১৫৫৪৭/১৫৫৪৮ জয়নগর – লোকমান্য তিলক টার্মিনাস (মুম্বাই) সাপ্তাহিক২৪/০৯/২০১৮ (জনসাধারণ এক্সপ্রেস রূপান্তর করে)১৩ ১২৫৯৭/১২৫৯৮ গোরক্ষপুর – মুম্বাই সিএসএমটি সাপ্তাহিক২৩/০৪/২০১৯ (জনসাধারণ এক্সপ্রেস রূপান্তর করে)১৪ ১৫১০১/১৫১০২ ছাপড়া – মুম্বাই সিএসএমটি সাপ্তাহিক২৬/০৪/২০১৯ (জনসাধারণ এক্সপ্রেস রূপান্তর করে)১৫ ১৫২৬৭/১৫২৬৮  রক্সৌল – লোকমান্য তিলক টার্মিনাস (মুম্বাই) সাপ্তাহিক ৩১/০৮/২০১৯ (জনসাধারণ এক্সপ্রেস)১৬ ১৫৫৫৯/১৫৫৬০ দ্বারভাঙা – আহমেদাবাদ সাপ্তাহিক২২/১১/২০১৯ (জনসাধারণ এক্সপ্রেস রূপান্তর করে)    তথ্যসূত্র    বহিঃসংযোগ     বিষয়শ্রেণী:ভারতের নামযুক্ত যাত্রীবাহী ট্রেন
কিম মিন-জে (; জন্ম: ১৫ নভেম্বর ১৯৯৬) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং দক্ষিণ কোরিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৪ সালে, মিন-জে দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১৭ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৫১ ম্যাচে ৩টি গোল করেছেন।  প্রারম্ভিক জীবন কিম মিন-জে ১৯৯৬ সালের ১৫ই নভেম্বর তারিখে দক্ষিণ কোরিয়ার থঙ্গিয়াংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মিন-জে দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। দক্ষিণ কোরিয়ার বয়সভিত্তিক দলের হয়ে তিনি প্রায় ৩ বছরে ১০ ম্যাচে অংশগ্রহণ এবং একটি শিরোপা জয়লাভ করেছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ কোরিয়া  ২০১৭  ২  ০ ২০১৮  ১০  ০ ২০১৯  ১৮  ৩ ২০২১  ৮  ০ ২০২২  ৯  ০ ২০২৩  ৪  ০ সর্বমোট  ৫১  ৩  তথ্যসূত্র  বহিঃসংযোগ                   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার আন্তর্জাতিক ফুটবলার বিষয়শ্রেণী:বেইজিং কুওয়ান ফুটবল ক্লাবের খেলোয়াড় বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:সুপার লিগের খেলোয়াড় বিষয়শ্রেণী:চীনে প্রবাসী ফুটবলার বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:চীনা সুপার লিগের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয় বিষয়শ্রেণী:তুরস্কে প্রবাসী ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:চীনে দক্ষিণ কোরীয় প্রবাসী ক্রীড়াবিদ বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড়
সোলবা সাল () হচ্ছে রাজ খোসলার পরিচালিত ১৯৫৮ সালে মুক্তিপ্রাপ্ত ভারতীয় হিন্দি ভাষার চলচ্চিত্র। চলচ্চিত্রটিতে শ্রেষ্ঠাংশে অভিনয় করেন দেব আনন্দ ও ওয়াহিদা রহমান। চলচ্চিত্রটির সঙ্গীতায়োজন করেছেন শচীন দেববর্মণ এবং গীত লিখেছেন মজরূহ সুলতানপুরি।  অভিনয়ে দেব আনন্দ - প্রাণান্ত কশ্যাপ ওয়াহিদা রহমান - লাজ গানের তালিকা  গান কণ্ঠশিল্পী "হ্যায় আপনা দিল তো আওয়ারা" (আনন্দ) হেমন্ত মুখোপাধ্যায়  "হ্যায় আপনা দিল তো আওয়ারা" (দুঃখ) হেমন্ত মুখোপাধ্যায় "ইয়েহি তো হ্যায় ভো, ইয়াহি হ্যায়" মোহাম্মদ রফি "দেখো মোহে লাগা সোলভা সাল" আশা ভোঁসলে, মোহাম্মদ রফি, সুধা মালহোত্রা "ইয়ে ভি কোয়ি রুতনে কা মৌসম হ্যায়" আশা ভোঁসলে "নজর কি কাটারি হ্যায় ক্যাসি" আশা ভোঁসলে  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৫৮-এর চলচ্চিত্র বিষয়শ্রেণী:১৯৫৮-এর প্রণয়ধর্মী চলচ্চিত্র বিষয়শ্রেণী:১৯৫০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:রাজ খোসলা পরিচালিত চলচ্চিত্র বিষয়শ্রেণী:শচীন দেববর্মণ সুরারোপিত চলচ্চিত্র
আজব গাঁয়ের আজব কথা একটি বাংলা হাস্যরসাত্বক চলচ্চিত্র যার পরিচালক তপন সিংহ। এটি শীর্ষেন্দু মুখোপাধ্যায়ের শিশুদের উপন্যাস নবীগঞ্জের দৈত্য অনুসারে শ্রী ভেঙ্কটেশ ফিল্মস দ্বারা নির্মিত ও ১৯৯৮ সালে প্রকাশিত। ছায়াছবির চিত্রগ্রাহক ছিলেন সৌমেন্দু রায়।   কাহিনী  নবীগঞ্জ গ্রামের রাজা বীরচন্দ্র থাকেন। তার রাজপাট না থাকলেও গ্রামের মানুষ তাকে ভালবাসে ও রাজা বলেই ডাকে। এই গ্রামে অনেক অদ্ভুত লোকের বাস। তাদের মধ্যে প্রবীণ পুরোহিত, শিক্ষক দুখহরণ বাবু অন্যতম। একদিন কিংকর নামের দৈত্যাকৃতি একটি লোক এসে রাজবাড়িতে আশ্রয় নেয়, জানা যায় সে স্মৃতিভ্রংশ হয়েছে। গ্রামের মানুষ অনেক চেষ্টা করেও তার পরিচয় জানতে পারেনা। অন্যদিকে একদল ডাকাত রাজবাড়ীর গুপ্তধনের লোভে গ্রামে হানা দেয়। নিরীহ শিক্ষক দুখহরণের ওপর ভৌতিক ক্ষমতা ভর করে, তিনি ও গ্রামবাসীরা মিলে ডাকাতদলকে পরাস্ত করেন। ডাকাতরা কিংকরকে হত্যা করতেই এসেছিল, কারণ কিংকরের পিতা ছিল রাজ পরিবারের অন্যতম বিশ্বস্ত কর্মচারী।   অভিনয়   সৌমিত্র চট্টোপাধ্যায় - বীরচন্দ্র  মনোজ মিত্র - পুরোহিত  দেবশ্রী রায়  দেবেশ রায়চৌধুরী - দুখহরণ  কৌশিক সেন  রজতাভ দত্ত  নির্মল কুমার   তথ্যসূত্র   বিষয়শ্রেণী:১৯৯৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:শীর্ষেন্দু মুখোপাধ্যায়ের সাহিত্যকর্ম অবলম্বনে নির্মিত চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:ভারতীয় শিশুতোষ চলচ্চিত্র
আবু বারযাহ্‌ আল-আসলামী (মৃত্যু ৬৫ হিজরি) রাসুল এর একজন অন্যতম সাহাবা ছিলেন । তিনি একজন হাদিস বর্ণনাকারী সাহাবা ছিলেন ।   নাম ও বংশ পরিচয়   আবু বারযাহ্‌র আসল নাম ইতিহাস প্রনেতাদের মধ্যে মত পার্থক্য থাকলেও সর্বাধিক উল্লেখযোগ্য নাম হিসেবে মূলনাম নাদলা ইবন উবাইদ উল্লেখ করা হয় এবং আবু বারযাহ্‌ ডাকনাম বলা হয়।   ইসলাম গ্রহণ ও যুদ্ধে অংশগ্রহণ   মক্কায় ইসলামী দাওয়াতের সূচনা পর্বেই তিনি ইসলাম গ্রহণ করেন । মুসলমান হওয়ার পর কাফিরদের সাথে যত সংঘর্ষ হয়েছে তার সবগুলিতে তিনি হযরত রাসূলে কারীমের সাথে ছিলেন এবং বীরত্বের সাথে অংশগ্রহণ করেন ।   মক্কা বিজয়ের দিন   ইতিপূর্বে ইসলামের দাস হত্যাকারী ও ইসলাম ত্যাগী আবদুর রহমান ইবন খাতাল কে আবু বারযাহ আল আসলামি মক্কা বিজয়ের দিন রাসুলের নির্দেশে হত্যা করেন । অন্য একটি বর্ণনা মতে সাঈদ ইবন হুয়াইরিস আল-মাখযূমী ও আবু বারযাহ্‌ আল-আসলামী একযোগে আবদুর রহমান ইবন খাতাল কে হত্যা করেন।   রাসুল পরবর্তী যুগে   হযরত রাসূলে পাকের জীবদ্দশা পর্যন্ত আবু বারযাহ্‌ মদীনায় বসবাসরত ছিলেন। হযরত উমারের খিলাফতকালে তিনি বসরার বাসিন্দা হন। সিফ্‌ফীন যুদ্ধে হযরত আলীর পক্ষে অবস্থান করেন । তিনি নাহরাওয়ানে বিদ্রোহীদের বিরুদ্ধেও যুদ্ধ করেন । তিনি ‍খুরাসান অভিযানেও অংশগ্রহণ করেছিলেন বলে ইতিহাসবেত্তাগণ উল্লেখ করেছেন ।   স্বভাব ও চরিত্র   হযরত আবু বারযাহ্‌র স্বভাবে যুদ্ধের একটা ভাব বিদ্যমান ছিল। তিনি দামী কাপড় পরতেন না এবং ঘোড়ায়ও সওয়ার হতেন না । তিনি যেমন মূল্যবান কাপড় পরতেন তেমনি ঘোড়ায়ও সওয়ার হতেন । গরীব-দুঃখীর সেবা করা ছিল আবু বারযাহ্‌র বিশেষ বৈশিষ্ট্য। সকাল থেকে সন্ধ্যা পর্যন্ত তিনি ফকীর মিসকীনকে আহার করাতেন। ‍হাসান ইবন হাকীম তার মার নিকট থেকে বর্ণনা করেছেন। আবু বারযাহ্‌ বিধবা, ইয়াতিম ও মিসকীনদের সকালে এবং সন্ধ্যায় সারীদ (আরবদের এক প্রকার প্রিয় খাদ্য) আহার করাতেন ।   হাদিস বর্ণনা   আবু বারযাহ্‌ রাসূল এর দীর্ঘ সাহচর্যের সুযোগ পেয়েছিলেন । তিনি সর্বমোট ৬৪ টি হাদিস বর্ণনা করেছেন । তারমধ্যে ২৭ টি বুখারী ও মুসলিম শরীফ উভয়ই বর্ণনা করেছেন । ২ টি বুখারী শরীফ ও ৪ টি মুসলিম শরীফ এককভাবে বর্ণনা করেছেন ।  একটি হাদিস  আবূ বারযাহ্ থেকে বর্ণিতঃ,আমি বললাম, হে আল্লাহর রসূল (সাল্লাল্লাহু ‘আলাইহি ওয়া সাল্লাম)! আপনি আমাকে এমন একটি বিষয় অবহিত করুন, যার সাহায্যে উপকৃত হতে পারি। তিনি বললেন, মুসলিমদের চলার পথ থেকে কষ্টদায়ক বস্তু সরিয়ে দিবে।   মৃত্যু   হযরত আবু বারযাহ্‌র মৃত্যুর সময়কাল সম্পর্কে মতপার্থক্য আছে। কারও মতে হিজরী ৬০, আবার কারও মতে হিজরী ৬৫ সনে তিনি মৃত্যুবরণ করেছেন। দ্বিতীয় মতটি অধিকতর সঠিক বলে মনে হয়। কারণ, মারওয়ান ও আবদুল্লাহ ইবন যুবাইরের সংঘর্ষের সময় পর্যন্ত তিনি জীবিত ছিলেন ।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:হাদিস বর্ণনাকারী সাহাবা বিষয়শ্রেণী:মুহাজির
রাধাবল্লভী পুরিকা অর্থাৎ পুরি বিশেষ বাংলার একটি ঐতিহ্যবাহী নোনতা খাদ্য বিশেষ। প্রাচীন গ্রন্থে এর উল্লেখ না থাকলেও আধুনিক কালে বাঙালি হিন্দু জনসমাজে ব্যাপকভাবে সমাদৃত।  নামকরণ এই খাদ্যটির কথা কোন প্রাচীন গ্রন্থ বা শাস্ত্রে উল্লেখ না পাওয়া গেলেও দ্রব্যগুণে এর সংস্কৃত নাম দেওয়া হয়েছে বেষ্টনিকা। রাধাবল্লভী শব্দটি দেশি শব্দ। তবে নামকরণ করা হয়েছে রাধিকা বা শ্রীরাধার রাধা এবং কৃষ্ণের অপর নাম বল্লভ থেকে।   কোনো কোনো গবেষকের মতে, খড়দহের শ্যামসুন্দরের জন্য চৈতন্য মহাপ্রভু স্বয়ং রাধাবল্লভী উদ্ভাবন করেন। ভগবান শ্রীকৃষ্ণের আরেক নাম ‘রাধাবল্লভ’। সেই সূত্রে মহাপ্রভুই এই খাবারের নাম রাখেন ‘রাধাবল্লভী’।   এমন মতও রয়েছে, কোলকাতার শোভাবাজার রাজবাড়ির গৃহদেবতা রাধাবল্লভ অর্থাৎ শ্রীকৃষ্ণকে প্রতিদিন ভোগ হিসেবে দেওয়া হত এই পদটি। তা থেকেই এর নাম হয় ‘রাধাবল্লভী’।   আবার অনেকে বলেন, মুর্শিদাবাদের কান্দী গ্রামে জমিদারবাড়ির কুলদেবতা রাধাবল্লভকে এই ভোগ দেওয়া হত, তা থেকেই ‘রাধাবল্লভী’ নামটি চালু হয়।   কলকাতার জিতেন্দ্রনাথ মোদক বৃন্দাবন থেকে এই পদটির রান্না শিখে আসেন এবং কলকাতায় চালু করেন। তিনি ছিলেন পুঁটিরামের আত্মীয়। তা থেকেই ‘পুঁটিরাম’ দোকানের রাধাবল্লভী বিখ্যাত হয়ে যায়।  প্রস্তুতি ডালপুরির মতনই তবে এটি আকারে খানিকটা বড়। পুর হিসাবে বিরির পিঠি, লঙ্কা ইত্যাদির ব্যবহার করা হয়। মাসকলাই এর বাটা ময়দার সাথে মিশিয়ে এই ভোজ্যটি তৈরি করা হয়। দেখতে অনেকটা রুটিকা বা রুটির মতো হলেও একে ঘিয়ে ভেজে নেওয়া হয়।  প্রসিদ্ধ প্রস্তুতকারক সবচেয়ে বিখ্যাত কলকাতার ‘পুঁটিরাম’-এর রাধাবল্লভী। পশ্চিমবঙ্গের হুগলীর শ্রীরামপুরের মহেশ দত্তের দোকানের রাধাবল্লভীর বিশেষ সমাদর আছে।  আরও দেখুন  শুক্তো  লাবড়া  তথ্যসূত্র  বহিঃসংযোগ  হ্যাংলা হেঁসেল  বিষয়শ্রেণী:বাংলার খাদ্য বিষয়শ্রেণী:পুরি
থাম্ব|জারণ-বিজারণ বিক্রিয়ায় অনুঘটকের কাজ করা উৎসেচক অক্সিডেজ।  অক্সিডেজ হলো এক ধরনের উৎসেচক, যা জারণ-বিজারণ বিক্রিয়ায় অনুঘটনের কাজ করে থাকে। এ সমস্ত বিক্রিয়ায় ইলেকট্রন গ্রহীতা হিসেবে বিশেষ করে ডাইঅক্সিজেন (O2) উপস্থিত থাকে। বিক্রিয়ায় হাইড্রোজেন পরমাণুর দানের মাধ্যমে অক্সিজেন পানি (H2O) বা হাইড্রোজেন পারক্সাইডরূপে (H2O) বিজারিত হয়। কিছু কিছু জারণ-বিজারণ বিক্রিয়ায় সাধারণত মুক্ত আণবিক অক্সিজেন যুক্ত থাকে না। মনোঅ্যামিন অক্সিডেজ বা জ্যান্থিন অক্সিডেজ সম্পৃক্ত বিক্রিয়াগুলোয় এমনটি হয়ে থাকে।  অক্সিডেজসমূহ অক্সিডোরিডাকটেজ এনজাইমের একটি উপশ্রেণি।   উদাহরণ  অক্সিডেজ এনজাইমের একটি গুরুত্বপূর্ণ উদাহরণ হলো সাইটোক্রোম সি অক্সিডেজ। এই এনজাইমটি ইলেকট্রন পরিবহন শিকলের চূড়ান্ত উৎপাদ ও শক্তি উৎপাদনের জন্য অক্সিজেন নিযুক্তকরণের জন্য প্রধান এনজাইম হিসেবে কাজ করে। এছাড়া অক্সিডেজ এনজাইমের অন্যান্য উদাহরণ হলো:  গ্লুকোজ অক্সিডেজ  মনোঅ্যামিন অক্সিডেজ  সাইটোক্রোম পি৪৫০ অক্সিডেজ  এনএডিপিএইচ অক্সিডেজ  জ্যান্থিন অক্সিডেজ  এল-গুলোনোল্যাকটোন অক্সিডেজ  ল্যাকেজ  লাইসিল অক্সিডেজ  পলিফেনল অক্সিডেজ  সালফহাইড্রিল অক্সিডেজ; এই উৎসেচক মূলত থাইয়ল গ্রুপকে জারিত করে।   অক্সিডেজ পরীক্ষা   অণুজীববিজ্ঞানে অক্সিডেজ পরীক্ষা দ্বারা ব্যাকটেরিয়াল স্ট্রেইনের ফিনোটাইপ বৈশিষ্ট্য শনাক্ত করা হয়। অক্সিডেজ পরীক্ষার মাধ্যমে কোনো নমুনা ব্যাকটেরিয়া সাইটোক্রোম অক্সিডেজ উৎপাদন করে কিনা (এবং এর সাহায্যে ইলেকট্রন সংবহন শিকলের মাধ্যমে অক্সিজেন ব্যবহার করে কিনা) তা নিশ্চিত করা যায়। কোনো ব্যাকটেরিয়া সবাত নাকি অবাত, অক্সিডেজ পরীক্ষার মাধ্যমে তা নির্ণয় করা যায়।   তথ্যসূত্র    বহিঃসংযোগ   Catalase & Oxidase tests video    বিষয়শ্রেণী:অক্সিডোরিডাকটেজ
দ্য বডি বিখ্যাত মার্কিন ঔপন্যাসিক স্টিফেন কিং রচিত একটি উপন্যাসিকা। ১৯৮২ সালে ডিফ্রেন্ট সিজন্স সংকলনে এটি প্রথম প্রকাশিত হয়। ১৯৮৬ সালে উপন্যাসিকাটির চলচ্চিত্রায়িত রূপ স্ট্যান্ড বাই মি নামে মুক্তি পায়।  ১৯৬০ সালের গ্রীষ্মে ক্যাসল রক নামের কাল্পনিক এক শহরের চার বন্ধুর দুঃসাহসিক এক অভিযান উপন্যাসিকাটির মূল উপজীব্য। পাশের চেম্বারলেইন শহর থেকে একবার রে ব্রাওয়ার নামের একটা ছেলে হারিয়ে যায়। সবার ধারণা, ছেলেটা সম্ভবত মারা গেছে। গর্ডি লেকান্স আর তার তিন বন্ধু, ক্রিস চেম্বার্স, টেডি ডুশাম্প আর ভার্ন টেসিও সিদ্ধান্ত নেয় তারা ছেলেটার লাশ খুঁজে বের করবে। বাবা-মাকে ক্যাম্পিঙের কথা বলে ওরা বেরিয়ে পড়ে ছেলেটাকে খুঁজতে। সেই যাত্রায় চার কিশোর, যারা প্রত্যেকে পারিবারিক নির্যাতনের শিকার, একটা সময়ে কঠিন এক সত্যের মুখোমুখি হয়: তাদের ভবিষ্যতকে গড়বার জন্যে এই ছোট্ট শহরটার আর কিছুই দেবার নেই।  বিষয়শ্রেণী:স্টিফেন কিং  বিষয়শ্রেণী:মার্কিন উপন্যাসিকা বিষয়শ্রেণী:চলচ্চিত্রে অভিযোজিত মার্কিন উপন্যাস
পাথরঘাটা বাংলাদেশের দক্ষিণাঞ্চলের বরিশাল বিভাগের অন্তর্গত বরগুনা জেলায় অবস্থিত একটি শহর। প্রশাসনিকভাবে শহরটি পাথরঘাটা উপজেলার সদর। শহরটি বরগুনা জেলার দ্বিতীয় বৃহত্তম এবং পাথরঘাটা উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং  বরিশাল বিমানবন্দর।বিভাগীয় শহর বরিশাল থেকে ১১০.৩ কি.মি. এবং জেলা শহর বরগুনা থেকে ২৭.৮ কি.মি. দুরত্বে পাথরঘাটা শহর অবস্থিত।  জনসংখ্যা পাথরঘাটা শহরের মোট জনসংখ্যা ১২,৭৮৬ জন যার মধ্যে ১৪,২৩১ জন পুরুষ এবং ১৪,২৯০ জন নারী। এ শহরের পুরুষ এবং নারী অনুপাত ১০০:১০০।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫ মিটার।  প্রশাসন ১৯৯১ সালে পাথরঘাটা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে পাথরঘাটা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৯টি মহল্লায় বিভক্ত ।  ২৩.২২ বর্গ কি.মি. আয়তনের পাথরঘাটা শহরের ৭.২১ বর্গ কি.মি. এলাকা পাথরঘাটা পৌরসভা দ্বারা পরিচালিত হয়।  শিক্ষা ব্যবস্থা পাথরঘাটা শহরের স্বাক্ষরতার হার হলো শতকরা ৬৬.২ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:বরগুনা জেলার জনবহুল স্থান
জাফরগঞ্জ বাংলাদেশের কুমিল্লা জেলার অন্তর্গত দেবিদ্বার উপজেলার একটি ইউনিয়ন।   আয়তন কত    জনসংখ্যা    ইতিহাস  জাফরগঞ্জ ইউনিয়ন পূর্বে ৮নং জাফরগঞ্জ উত্তর ইউনিয়ন নামে পরিচিত ছিল।   অবস্থান ও সীমানা  দেবিদ্বার উপজেলার পূর্বাংশে জাফরগঞ্জ ইউনিয়নের অবস্থান। এ ইউনিয়নের উত্তরে ফতেহাবাদ ইউনিয়ন, পশ্চিমে দেবিদ্বার পৌরসভা, দক্ষিণে এলাহাবাদ ইউনিয়ন এবং পূর্বে ব্রাহ্মণপাড়া উপজেলার মালাপাড়া ইউনিয়ন অবস্থিত।   প্রশাসনিক কাঠামো  জাফরগঞ্জ ইউনিয়ন দেবিদ্বার উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম দেবিদ্বার থানার আওতাধীন। এটি জাতীয় সংসদের ২৫২নং নির্বাচনী এলাকা কুমিল্লা-৪ এর অংশ।   শিক্ষা ব্যবস্থা    শিক্ষা প্রতিষ্ঠান  কলেজঃ জাফরগঞ্জ মীর আব্দুল গফুর কলেজ।  বিদ্যালয়ঃ জাফরগঞ্জ বি এম এ এম বালিকা উচ্চ বিদ্যালয়।  গংগামনডল রাজ ইনস্টিটিউশান। খয়রাবাদ আদর্শ উচচ বিদ্যালয়। এছাড়াও অনেক প্রাথমিক বিদ্যালয় ও অন্যান্য শিক্ষা প্রতিষ্ঠান রয়েছে।   যোগাযোগ ব্যবস্থা  যোগাযোগ ব্যবস্থা খুবই উন্নত। এটি চট্টগ্রাম - সিলেট মহাসড়কের পাশে অবস্থিত।   খাল ও নদী  গোমতী নদী এ ইউনিয়নের পাশ দিয়ে প্রবাহিত হয়েছে। এছারা অগণিত খাল দিঘি পুকুর ডোবা ও নালা রয়েছে।   হাট-বাজার    দর্শনীয় স্থান    জনপ্রতিনিধি  ৮নং জাফরগঞ্জ ইউনিয়নের বর্তমান চেয়ারম্যান মোঃ জাহিদুল আলম। ৭ই ফেব্রুয়ারি,২০২২ তারিখে এই ইউনিয়নে নির্বাচন অনুষ্ঠিত হয়।   আরও দেখুন   দেবিদ্বার উপজেলা  দেবিদ্বার থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:দেবিদ্বার উপজেলার ইউনিয়ন
মোহম্মদ ইসহাক ( )  একটি আরবি পুংলিঙ্গ নাম যা আফগানিস্তান, বাংলাদেশ এবং পাকিস্তানে জনপ্রিয়। এটি উল্লেখ করতে পারে:   শাহ মুহম্মদ ইসহাক দেহলবী (১৭৮৩-১৮৪৬), মুহাদ্দিস  সুফী মুহম্মদ ইসহাক ফেনবী (১৮৮৩-১৯৩৮), আলেম, লেখক ও সমাজসেবী  মুহম্মদ ইসহাক আলম মজঃফরনগরী (১৯০১-১৯৬৯), উর্দু শায়ের  মুহম্মদ ইসহাক হাশেমপুরী (১৯১০-২০০৫), ইতিহাসবিদ ও শিক্ষাবিদ  সৈয়দ মুহম্মদ ইসহাক (১৯১৫-১৯৭৭), চরমোনাই দরবারের আউয়াল পীর  মোহম্মদ ইসহাক মিঞা (১৯৩২-২০১৭), চাটগাঁর রাজনীতিবিদ  মোহাম্মদ ইসহাক বিএ (১৯৩৪-২০০১), কক্সবাজারের রাজনীতিবিদ  মুহম্মদ ইসহাক মদনী (১৯৩৫-২০১৩), পাকিস্তানী আলেম  মোহম্মদ ইসহাক পাবনবী (পঃ ১৯৩৫), খেলাফত মজলিসের আমীর   আরও দেখুন    মুহাম্মদ (নাম)